Ez az online eszköz a CVE (Common Vulnerabilities and Exposure, kb.: gyakori biztonsági rések és kockázatok) nevű adatbázist használja annak ellenőrzésére, hogy vajon az Ön szoftvere frissítve van-e a legújabb biztonsági javításokkal.
A CVE adatbázis a világ legnagyobb adatbázisa az online biztonsági résekről. Amikor az IT szakemberek észlelnek és kijavítanak valamilyen biztonsági rést az adott programban, jelentik azt a CVE adatbázisának, így minden felhasználó naprakész lehet a szoftverfrissítésekkel.
A SafetyDetectives biztonsági rést kereső eszköze átnézi az Ön operációs rendszerének, illetve a böngészőjének a beállításait, és összeveti azokat a CVE adatbázisában fellelhető adatokkal, ezután a feltárt biztonsági rések alapján biztonsági frissítéseket is javasol.